
OSIJEK, PROSINAC 2025.
Materijal pripremio: 
Upravni odjel za financije i nabavu
Odsjek za nabavu 

[bookmark: _Hlk145404649]PRIJEDLOG UGOVORA 
O PRODUKCIJI DOKUMENATA ZA KOMUNALNU NAKNADU I NAKNADU ZA UREĐENJE VODA

O b r a z l o ž e n j e
	

RAZLOZI UPUĆIVANJA PRIJEDLOGA 

Odsjek za nabavu Upravnog odjela za financije i  nabavu zaprimio je od Upravnog odjela za komunalno gospodarstvo i promet zahtjev za nabavu usluga produkcije dokumenata za komunalnu naknadu i naknadu za uređenje voda.

Procijenjena vrijednost nabave iznosi 26.500,00 eura bez PDV-a za razdoblje do 31.12.2026. godine.
U skladu sa Pravilnikom o stvaranju i praćenju ugovornih obveza Grada Osijeka za nabavu roba, usluga i radova (Službeni glasnik Grada Osijeka broj 9/22 i 26/22) poziv za dostavu ponuda će biti objavljen na web stranici Grada Osijeka.

Nakon isteka roka za dostavu ponuda te otvaranja i pregleda zaprimljenih ponuda, Odsjek za nabavu će Gradonačelniku predložiti sklapanje ugovora o nabavi predmetnih usluga sa najpovoljnijim ponuditeljem sukladno kriteriju za odabir ponude.

U skladu s naputkom Gradonačelnika, molimo da Odbor Gradonačelnika razmotri prijedlog Ugovora koji u prilogu dostavljamo.


















GRAD OSIJEK, Franje Kuhača 9, Osijek, OIB: 30050049642, koga zastupa gradonačelnik Ivan Radić, mag.oec. (u nastavku teksta: Naručitelj)
i
_________________, OIB:_______________, koga zastupa ___________(u nastavku teksta: Pružatelj usluga), 
zaključili su
U G O V O R
[bookmark: _Hlk183430565]O PRODUKCIJI DOKUMENATA ZA KOMUNALNU NAKNADU I NAKNADU ZA UREĐENJE VODA
Članak 1.
Ovaj ugovor sklapa se na temelju provedenog postupka prikupljanja ponuda za usluge produkcije dokumenata za komunalnu naknadu i naknadu za uređenje voda i ponude Pružatelja usluge broj ______od ________ 2025., koja je u navedenom postupku jednostavne nabave odabrana kao najpovoljnija.
Članak 2.
[bookmark: _Hlk183430940]Predmet ovog ugovora je produkcija dokumenata za komunalnu naknadu i naknadu za uređenje voda za potrebe Naručitelja, sukladno troškovniku i ponudi Pružatelja usluga iz čl. 1. ovog ugovora.
Količine navedene u troškovniku su okvirne. Stvarna nabavljena količina usluga može biti veća ili manja od okvirne količine.
Ukupna plaćanja temeljem ovog ugovora ne smiju prelaziti procijenjenu vrijednost nabave koja iznosi 26.500,00 eura bez PDV-a, sukladno jediničnim cijenama iz troškovnika dostavljenog u provedenom postupku nabave koji se prilaže ovom ugovoru.
Članak 3.
Cijena usluga iz članka 2. iznosi:
	
	
	eura

	PDV:
	
	eura

	Ukupno:
	
	eura

	


Cijena pojedine usluge utvrđena je ponudom iz čl. 1. ovog ugovora i troškovnikom te je ona nepromjenjiva tijekom trajanja ovog ugovora.
 Članak 4.
Pružatelj usluga se obvezuje usluge iz članka 2. vršiti do 31.12.2026. godine sukladno potrebama Naručitelja. 
Pružatelj usluga obvezan je, u roku od 24 sata od trenutka zaprimanja podataka u elektronskom obliku, probni otisak dostaviti u pdf. formatu Naručitelju na odobrenje za tisak ili istaknuti prigovor na sadržaj dostavljenih podataka. Svaki probni tisak mora odobriti ovlaštena osoba Naručitelja. Naručitelj pisani zahtjev dostavlja putem elektroničke pošte.
Svaku pojedinu narudžbu Pružatelj usluge je dužan izvršiti u roku 4-5 kalendarskih dana od dana odobrenja probnog tiska od strane Naručitelja. 
[bookmark: _Hlk151021710]Pružatelj usluga je obvezan, u roku navedenom u prethodnom stavku, dokumente predati pružatelju poštanskih usluga s kojim Grad Osijek ima sklopljen ugovor ili predati na adresu Naručitelja, sukladno zahtjevu Naručitelja.
Predajom dokumenata pojedina narudžba se smatra izvršenom te Pružatelj usluga o istome mora osigurati dokaz.
[bookmark: _Hlk150946869]Pružatelj usluga mora omogućiti sortiranje pošiljaka prema zahtjevu Naručitelja i na način koji Naručitelj odredi (prema kvartu, ulici, gradskoj četvrti, mjesnom odboru i sl.)
Članak 5.
Ako bilo kada tijekom važenja ovog ugovora nastanu uvjeti koji Pružatelju usluga ometaju ili onemogućuju pravovremeno pružanje ugovorene usluge, Pružatelj usluga je dužan odmah u pisanom obliku obavijestiti Naručitelja o nastanku i vrsti poremećaja te o time prouzročenom ili mogućem kašnjenju i njegovom trajanju. 
Ukoliko krivnjom Pružatelja usluga dođe do prekoračenja ugovorenog roka ispunjenja pojedine isporuke iz članka 4. st. 3., Naručitelj ima pravo od Pružatelja usluge naplatiti ugovornu kaznu u visini 1% od vrijednosti pojedine narudžbe za svaki dan prekoračenja roka, s tim da sveukupno ugovorena kazna ne može biti veća od 10% od vrijednost pojedine narudžbe.
Ukoliko ugovorna kazna dostigne maksimalni iznos Naručitelj ima pravo raskinuti ugovor bez štetnih posljedica za Naručitelja te aktivirati jamstvo za uredno izvršenje ugovora ili odrediti novi rok izvršenja usluge.
Naručitelj može odbiti ugovornu kaznu od bilo koje dospjele isplate Pružatelju usluge. Isplata ugovorne kazne neće utjecati na odgovornosti Pružatelja usluge.
U slučaju ponovnog kašnjenja sa izvršenjem usluge kod novo određenog roka izvršenja, primjenjuju se odredbe o ugovornoj kazni, raskidu ugovora i naplati jamstva za uredno izvršenje ugovora.
Članak 6.
Naručitelj će izvršenu uslugu platiti temeljem ispostavljenog računa, a po izvršenoj pojedinačnoj narudžbi, u roku do 30 dana od dana zaprimanja urednog e računa. 
Sukladno Zakonu o elektroničkom izdavanju računa u javnoj nabavi (Narodne novine br. 94/18), Pružatelj usluga će Naručitelju izdati i dostaviti isključivo elektronički račun. 
Naručitelj ima pravo prigovora na račun ako utvrdi nepravilnosti te pozvati Pružatelja usluga da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.
Članak 7.
Pružatelj usluga se obvezuje ugovorenu uslugu izvršiti kvalitetno, u skladu s pravilima struke i nalozima i uputama Naručitelja, a sve primjedbe u pogledu kvalitete obavljanja usluge, Naručitelj će predočiti Pružatelju usluga u roku od 3 (tri) dana od dana izvršenja usluge odnosno primopredaje tiskanih materijala.
Osoba zadužena za praćenje realizacije ovog ugovora u ime Naručitelja je Matko Mance, mag.ing.comp.
Praćenje realizacije ugovora obuhvaća praćenje rokova izvršenja, praćenje financijske realizacije ugovora, pribavljanje instrumenata osiguranja, primopredaju usluga, obračun ugovorne kazne i sl.

Članak 8.
U roku od 10 dana od dana potpisa ugovora Pružatelj usluga je obvezan dostaviti jamstvo za uredno ispunjenje ugovora za slučaj povrede ugovornih obveza. 
Jamstvo za uredno izvršenje ugovora dostavlja se u obliku zadužnice ili bjanko zadužnice u iznosu od 10% ukupne vrijednosti ugovora bez PDV-a sukladno sklopljenom ugovoru, s rokom važenja sve dok traju ugovorne obveze.
Naručitelj je ovlašten iz jamstva naplatiti sve štete nastale neurednim izvršenjem ugovornih obveza.
Članak 9.
Ugovorne strane se obvezuju da će eventualne sporove koji mogu proizaći iz ovog ugovora sporazumno riješiti. U slučaju nemogućnosti sporazumnog rješavanje, za sve sporove iz ovog ugovora ugovorne strane ugovaraju nadležnost stvarno nadležnog suda u Osijeku. 
Članak 10.
Ovaj ugovor sastavljen je u 4 primjerka od kojih svakoj ugovornoj strani pripadaju po 2 primjerka. 
Članak 11.
Ugovorne strane potpisom preuzimaju prava i obveze iz ovog ugovora.

U Osijeku, _________ 2025.


	ZA PRUŽATELJA USLUGA:
	ZA NARUČITELJA:

	
	Gradonačelnik:

	
	Ivan Radić, mag. oec.




	
 
	


KLASA:  406-09/25-01/71

